section_heading: Povijest
paragraph_text: Sagrađena je u Gornjim Tučepima u 17. stoljeću iznad zaseoka Bušelićâ. Podignuta je na povišenoj kamenoj glavici usred maslinika pa je zasigurno imala strateški položaj. Kula pravokutnog tlocrta sačuvana je danas do visine prvog kata, a kameni svod nad prizemljem je srušen i naziru mu se samo tragovi. Kulu se datira u 17. stoljeće, u razdoblje kada se je lokalno stanovništvo vlastitim naporima branilo od Turaka. Smatra ju se vrijednim primjerom obrambenog graditeljstva makarskog područja.